cyanic-selkie/wikianc huggingface dataset:
చదువు (నవల)
యుద్ధం-ప్రజల మనోభిప్రాయాలు
సుందరం హైస్కూలో ఉండగా జాతీయోద్యమంలో అతివాద, మితవాద ధోరణుల ప్రభావం గమనించాడు. తిలక్‌ మరణం ఆ హైస్కూల్లో ఒక మాస్టరుపై తీవ్ర ప్రభావన్ని చూపించింది. అందుకు ఆ రోజు పాఠాలు చెప్పలేదు. హాజరు వేయలేదు. కొంతసేపటి తరువాత ఆ స్కూలుకు సెలవు ప్రకటించారని తెలిసింది. అప్పటికీ సుందరానికి జాతీయోద్యమం అంటే ఏమిటో సరిగ్గా తెలియదు. అంతేకాదు తన చదువు పాడైపోతుందని విచారించాడు. ఆంగ్లేయులతో జర్మనీ వాళ్ళు యుద్ధం చేసినప్పుడు జర్మనీ వాళ్ళు గెలిస్తే జర్మన్ నేర్చుకోవాల్సి వుంటుందని తెలిసి ఆంగ్లేయులే నెగ్గాలనుకుంటాడు. ఇంతవరకు సుందరానికి జాతీయోద్యమ ప్రభావం సరిగ్గా అర్థం కాలేదని తెలుస్తుంది. ఆ తరువాత కొంత మంది పెద్దలు జాతీయ కళాశాలలను ప్రారంభించాలని ప్రయత్నిస్తారు. ఆంగ్ల ప్రభుత్వ ఆధ్వర్యంలోనడిచే చదువులకు వ్యతిరేకంగా జాతీయ కళాశాలల్ని ప్రత్యామ్నాయంగా ఏర్పాటు చేయాలనుకున్నారు. వీటిలోచదువుతో పాటు వివిధ వృత్తులను నేర్పాలనుకున్నారు. అయితే అందులో అస్పృశ్యులకు ప్రవేశం కోసం తర్జన భర్జనలు పడ్డారు. ఎక్కువ మంది ముందుగా సామాజిక ఉన్నత వర్గాలకు అవకాశం కల్పించాలని అస్పృశ్యులకు తరువాత చూడవచ్చని నిర్ణయించారు. ఇవన్నీ సుందరానికి చదువుకోవటానికి అడ్డంకులు సృష్టించే అమోయమయ విధానాలుగా తోచేవి.
ఆ తరువాత కాకినాడలో జరిగిన కాంగ్రేస్‌ సమావేశానికి గాంధి వంటి నాయకులు వచ్చారని తెలుసుకుంటాడు. ఆ గాంధీని చూడాలనుకున్నా అప్పుడు కుదరలేదు. కానీ శేషగిరి ఆ పట్టణంలోఉద్యమాన్ని ఉధృతం చేస్తాడు. విదేశీ వస్తు బహిష్కరణ జరుగుతున్నప్పుడు సుందరంలో ఏదో ఒక అసహనం ఉండేది. కానీ బెనారస్‌ హిందూ విశ్వవిద్యాలయంలోఉన్నత విద్య అభ్యసించటానికి వెళ్ళినప్పుడు జాతీయోద్యమం పట్ల గాఢమైన అనుబంధం ఏర్పడింది. అంతకు ముందు మద్రాసు వెళ్లినప్పుడు కొంత మంది జాతీయోద్యమ నాయకులను చూశాడు. వాళ్ళ ప్రసంగాలను విన్నాడు. అక్కడ జరగుతున్న్న కాంగ్రేస్‌ సమావేశానికి వచ్చినవాళ్ళు ఆ నాయకుల ప్రసంగాలు వినకుండా తిరగటం చూసి ఆశ్చర్య పోయాడు స్వాతంత్ర్య ఉద్యమం పట్ల చాలా మందికి త్రికరణ శుద్ధి లేదని గ్రహించాడు. బెనారస్‌ హిందూ విశ్వవిద్యాలయంలో అనేక రాష్ట్రాలనుండి వచ్చిన విద్యార్థులు సైనికుల్లా అంకిత భావంతో రాత్రనక పగలనక జాతీయ ఉద్యమ భావాలను ప్రచారం చేయటంలో ఒక నిష్కల్మషత కనిపించింది సుందరానికి. అది అతడిని ఆకర్షించింది.
కనుక సుందరంలో జాతీయోద్యమ బీజాలు హైస్కూల్లో పడినా కాకినాడ కాంగ్రేస్‌ సభ గురించి తెలిసి కొంత ఆసక్తి కలిగినా, మద్రాసు వెళ్ళి జాతీయ నాయకుల ఉపన్యాసాలు విన్న తరువాతనే ఆ భావాలు నిజంగా మొలకెత్తాయనుకోవచ్చు. అవి బెనారస్‌లో వృక్షమయ్యాయి. ఈలోగా బెనారస్ హిందూ విశ్వవిద్యాలయం తాత్కాలికంగా మూతపడిపోవటంతో చదువు అర్థాంతరంగా ఆగిపోయింది.
సుందరం మీద జాతీయోద్యమ ప్రభావం అంటే కథా కాలం నాటి జాతీయోద్యమ ప్రభావం అని అర్థం. అది సుందరం మీద కాని ప్రజల మీద కాని ఉండటమా ఉండకపోవటమూ అనేవి నవలలో స్పష్టంగా చిత్రించబడినయి. కేతువారి మాటలలో చెప్పాలంటే ‘గాంధీజి అహింసాత్మక జాతీయోద్యమ ధోరణి ప్రజా బహుళ్యంలోకి చొచ్చుకొని పోతున్నప్పటికి 1920 ప్రాంతాలనాటి చిత్తశుద్ధి పూర్వకమైన ఉద్యమదీక్ష సన్నగల్లటం” (విశ్వనాథరెడ్డి 1982) ఈ నవలలో కనిపిస్తుంది. యుద్ధానంతరం ప్రపంచ దేశాలలో ఏర్పడిన సంక్షోభం ఆనాటి కొంత మంది భారతీయులకు తెలిసే అవకాశంలేదు. ఒకవేళ తెలిసినా అవి తమ జీవితాల్లో ఏలాంటి మార్పు తేస్తాయో ఊహించగలిగే స్థితిలో లేరు. కనుక ఇవన్నీ తెలియని కొంతమంది ప్రజలకు అవి మంచి రోజులుగానే తోచాయి. అందుకనే చాలా ఉత్సాహంతో ఉన్నారని, తాము ఇంతకు ముందు ఎన్నడూ చూడని రంగురంగుల వసతులు, బట్టలు చూసి ప్రజల్లో “చైతన్యం” వచ్చిందని రచయిత ఈ నవలలో మొదటి ప్రపంచ యుద్ధానంతర పరిస్థితులు ప్రజలపై చూపిన ప్రభావాలను కళ్ళకు కట్టించగలిగాడు.
ముగింపు
ఇదంతా చూసిన తరువాత ఒక నవలపై భిన్న భావాల సంఘర్షణ కనిపించటం వల్లనే చదువు నవలకు నేటికీ గొప్ప ప్రాధాన్యత ఉందని తెలుస్తుంది. రచయిత జీవితానుభావల నుండి సన్నివేశాలను కల్పించటం జరుగూతూ ఉంటుంది. తన సృజనా శక్తిని దృక్పథానికి అనుగుణంగా మార్చుకోవటం జరుగుతుంది. ప్రతి రచయితకు ఒక ప్రాపంచిక దృక్ఫథం ఉంటుంది. అది కొడవటిగంటి కుటుంబరావుకు ఉంది. అది చారిత్రక వాస్తవికతను ప్రతిఫలించే దృక్పథం. అదే చదువులో నవలలలో ప్రతిఫలిస్తుంది. అంతే తప్ప రచయిత స్వానుభావాలనో తన జీవిత ఘట్టాలనో నవలగా రాయలేదు. తాను చూసిన జీవితాన్ని రాశారు. తన అభిప్రాయాలను వివిధ పాత్రల ద్వారా వెల్లడించారు. స్వాతంత్ర్యానికి ముందు భారత దేశ స్థితిగతులు, యుద్ధ సమయంలో, జాతీయోద్యమ సమయంలో, భారత దేశం స్వాతంత్ర్యం పొందిన తరువాత ఉన్న పరిస్థితులన్నిటినీ ఒక్క క్రమ పద్ధతిలో వర్ణించటం నవల ప్రధాన లక్ష్యంగా గుర్తించాలి ఒక రచయిత ‘జీవితం’ గురించి చెప్పుటానికే నవల రాసినట్లయితే, నవలా సాహిత్యలో చదువు కూడా ఒక మామూలు నవల అయ్యేది. అలా కాకుండా రచయిత ఈ నవల్లో అనేక జీవితాలను ఒక జీవితం (సుందరం) చుట్టూ వెల్లడించగలిగాడు. అందుకనే స్వాతంత్ర్యానికి ముందు, తరువాత నెలకొని ఉన్న ‘విద్యావిధానం’ గురించి వచ్చిన నవలల్లో ఒకే ఒక ముఖ్య నవలగా చదువు తెలుగు సాహిత్యంలో నిలిచిపోయింది.
వర్గం:తెలుగు నవలలు
మైఖేల్ ఫెల్ప్స్
మైఖేల్ ఫెల్ప్స్ (మైఖేల్ ఫ్రెడ్ ఫెల్ప్స్ II) (జననం: జూన్ 30, 1985) అత్యధిక వ్యక్తిగత ఒలింపిక్స్ పతకాల రికార్డు సాధించిన ఒక అమెరికన్ స్విమ్మర్. ఇతను మొత్తం 28 ఒలింపిక్స్ పతకాలను సాధించాడు.
ఇతను మొత్తం 28 ఒలింపిక్స్ పతకాలతో అత్యంత విజయవంతమైన మరియు అత్యంత అలంకరించబడిన ఒలింపియన్. ఒలింపిక్ బంగారు పతకాలు (23), వ్యక్తిగత ఈవెంట్‌లలో ఒలింపిక్ బంగారు పతకాలు (13), మరియు వ్యక్తిగత ఈవెంట్‌లలో ఒలింపిక్ పతకాలు (16) కోసం ఫెల్ప్స్ ఆల్-టైమ్ రికార్డులను కూడా కలిగి ఉన్నాడు. ఏథెన్స్‌లో జరిగిన 2004 సమ్మర్ ఒలింపిక్స్‌లో, ఫెల్ప్స్ ఆరు స్వర్ణాలు మరియు రెండు కాంస్య పతకాలను గెలుచుకోవడం ద్వారా జిమ్నాస్ట్ అలెగ్జాండర్ డిట్యాటిన్ నిర్వహించిన ఒకే గేమ్‌లలో ఏ రంగులోనైనా ఎనిమిది పతకాల రికార్డును సమం చేశాడు. నాలుగు సంవత్సరాల తరువాత, అతను 2008 బీజింగ్ గేమ్స్‌లో ఎనిమిది బంగారు పతకాలను గెలుచుకున్నప్పుడు, అతను 1972లో తన తోటి అమెరికన్ స్విమ్మర్ మార్క్ స్పిట్జ్ యొక్క ఏ ఒక్క ఒలింపిక్ క్రీడలలో ఏడు మొదటి స్థానంలో నిలిచిన రికార్డును బద్దలు కొట్టాడు. లండన్‌లో జరిగిన 2012 సమ్మర్ ఒలింపిక్స్‌లో, ఫెల్ప్స్ నాలుగు బంగారు మరియు రెండు రజత పతకాలను గెలుచుకున్నాడు మరియు రియో డి జనీరోలో జరిగిన 2016 సమ్మర్ ఒలింపిక్స్‌లో, అతను ఐదు బంగారు పతకాలు మరియు ఒక రజతాన్ని గెలుచుకున్నాడు. దీంతో వరుసగా నాలుగో ఒలింపిక్స్‌లో అత్యంత విజయవంతమైన అథ్లెట్‌గా నిలిచాడు.
మూలాలు
వర్గం:1985 జననాలు వర్గం:ఒలింపిక్ బంగారు పతక విజేతలు వర్గం:ఒలింపిక్ పతక విజేతలు వర్గం:జీవిస్తున్న ప్రజలు
ఆత్మ యజ్ఞము
thumb కూచిపూడి కి చెందిన భాగవతుల రామయ్య గారు రాసిన పుస్తకం “ఆత్మ యఙ్ఞము” (అను గొల్ల కలాపము).
పుస్తకం మొదట్లో నటరాజ రామకృష్ణ గారి ‘కళాంజలి’ లో ఇది దృశ్య ప్రబంధం అనీ జ్ఞానప్రభోదకమైన, ఆధ్యాత్మిక సంబంధమైన, ఆత్మానందకరమైన అనేక విషయాలను అందరకూ అర్థమయ్యేటట్టు ఆడుతూ పాడుతూ చెప్పాలని రామయ్య గారు ఈ గొల్లకలాపం రచించారని చెప్పారు. దృశ్య ప్రబంధం అంటే నర్తకులు ప్రేక్షకుల కళ్ళకు కట్టినట్టు ప్రదర్శిస్తారనమాట. కళాకారులు ఇది విజయవంతంగా ప్రదర్శించాలంటే సంస్కృతంలో పంచకావ్యాలు చదివి ఉండాలంట. ఇది కాక సంస్కృతంపై మంచి పట్టు ఉండాలట. సంగీతం నేర్చుకొని భరతాభినయాలను అభ్యసించి ఉండాలట. దీనికి తోడు వాగ్ధాటి కలిగి ఉండాలట. బాబోయి ఇన్ని క్వాలిఫికేషన్సా అని ఆశ్చర్యపోయాను నేను.
తర్వాత వచ్చిన పీ.వీ.ఆర్.కే. ప్రసాద్ గారి వ్యాసం కూడా నాకు ఎంతో నచ్చింది. మన కళా రూపాలు కేవలం వినోద ప్రధాన సాధనాలే కాదు మత ప్రచార సాధనాలు కూడా అని అన్నారు. జాతి మహోన్నత చరిత్రని చాటి చెప్పేవి ఆ జాతి సంస్కృతీ సంప్రదాయలు అని అన్నారు. అసలు ఈ గొల్ల కలాపం దేని గురించో ప్రసాద్ గారి ప్రకారం:
'' ఇందులో లౌకిక ఆధ్యాత్మిక విషయాలు సంయుక్తంగా చర్చింపబడ్డాయి. ఇది గొల్లభామ, బ్రాహ్మణుల మధ్య జరిగిన సంభాషణ. పిండోత్పత్తి, యజ్ఞపట్టు అనే విషయాలు ఇందులో కనిపిస్తాయి. శిశుజననాన్ని గూర్చిన శాస్త్రీయ విషయం వివరిస్తుంది పిండోత్పత్తి. యజ్ఞపట్టు యజ్ఞ కర్మ నిర్వహించే విధానాన్ని వివరించి అందులోని మంచి చెడ్డల్ని నిశితంగా చర్చిస్తుంది. భగవద్గీతలోని ఆత్మ సమ్యమ, మొక్ష సన్యాస యోగాలలోని గంభీరమైన క్లిష్టతరమైన అంశాలు పండితపామరులందరికీ అర్థమయ్యే రీతిలో “ఆత్మ యఙ్ఞం” ప్రతిపాదించబడింది ''
భాగవతుల రామయ్య గారు అప్పటి దేవదాసిలకు శిక్షణ ఇచ్చేవారట. ఈ గొల్ల కలాపం ప్రదర్శించాలంటే ఆ దేవదాసీలు ఎంతటి నిష్ణాతులై ఉండాలి, ఈ పాండిత్యం సంపాదించటానికి ఎంత కష్టపడి ఉండాలి?
ఈ గొల్ల కలాపంలో పద్యాలు, పాటలు, దరువులు, గద్యాలు వేదాంతపరమైనవి అని రాసారు పుస్తకం మొదట్లో.
చాలా పద్యాలు సులభంగానే అర్థమయ్యేలాగానే ఉన్నాయి. వచనం లో ఇచ్చిన అర్థముతో పోల్చుకుంటూ చదివితే దాదాపుగా అర్థమయ్యేటట్టుగానే అనిపించాయి.
“పిండోత్పత్తి” అనే భాగం మొదలు అవక ముందే గొల్లభామకీ బ్రహ్మణునికీ మధ్యన వర్ణ వ్యవస్థ గురించి ఒక పసందైన ఆర్గ్యుమెంటు అవుతుంది. ఈ గొల్ల కలాపం అంతానూ ఇలా వాద ప్రతివాదలతోనే నడుస్తుంది.
పిండోత్పత్తి, స్త్రీ ఋతుకాలము, శుక్ర శోణితములు, శిశు లింగ నిర్ధారణ, తొమ్మిది నెలలూ శిశువు వృద్ధి పొందు విధానమూ, మాతృ భుక్తాన్నరాసము శిశువు స్వీకరించే విధానము, శిశువు బయటకు వచ్చు విధానము, ఆశ్రమాలు, మరణము, పునర్జననము ఇలాంటివన్నీ సులభంగా అర్థం అయ్యేటట్టు గా రాసారు. ఆ విధంగా పిండోత్పత్తి వగైరా విషయాలన్నీ చెప్పాక గొల్లభామ తిరిగి మొదట వర్ణ వ్యవస్థ గురించి అడిగిన ప్రశ్నలకు వెనక్కు వచ్చి, చావు పుట్టుకల విధానం ఇదైనప్పుడు ఒకరు ఎక్కువ ఒకరు తక్కువ ఎలా అవుతారు అని ప్రశ్నించటంతో “ఆత్మజ్ఞానం” అనే అధ్యాయం మొదలు అవుతుంది.
“విరాడ్రూపము యొక్క ముఖము నుండి భుజముల నుండి తొడల నుండి పాదముల నుండి నాలుగు వర్ణములు పుట్టెను” అన్న మాట పైన కొన్ని వాద ప్రతివాదాలతో ఈ అధ్యాయం మొదలు అవుతుంది. గొల్ల భామ ప్రశ్నలు బ్రాహ్మణుని సమాధానాలు భామ ప్రతిప్రశ్నలు ఎంతో ఆలోచింపజేస్తాయి. “జాతికిని బ్రహ్మత్వమునకును సంబంధము లేదయా” అని భామ వాదిస్తుంది ఈ అధ్యయము మొదట్లో, ఈ వాదన చేసే క్రమంలో అరిషడ్వర్గాలు, కర్మేంద్రియాలు, జ్ఞానేంద్రియాలు, పంచాకోశములు ఇలా ఎన్నో విషయాల గురించి తెలుపుతారు.
ఇలా మొదలయిన అధ్యాయము మెల్లగా కర్మల మీదకి మళ్ళుతుంది. కర్మ కి జ్ఞానముకి గల లంకె మీదకూ నిష్కామ కర్మకూ మళ్ళుతుంది. ఈ వాదన క్రమము అసలు వేరే స్థాయిలో ఉందని అనిపించింది.
అటు తర్వాత డిస్కషన్ యజ్ఞాల మీదకు మళ్ళుతుంది. గొల్లభామ బ్రాహ్మణుడిని, “విప్రుడవై యుండి కూడా పశుహింస తో కూడిన యజ్ఞమును గొప్ప ఎలాగు అంటావు” అని అడగటం తో ఈ భాగం మొదలు అవుతుంది. అప్పుడు బ్రాహ్మణుడు “యజ్ఞములు చేసిన పూర్వులగు జనక మహారాజు వంటి వారి కంటే నీవు మేధావంతురాలివా” అని భామను ప్రశ్నిస్తాడు. భామ తిరిగి “నిశ్చల భక్తితో ఈశ్వరుడు ప్రసన్నుడవుతాడు కానీ యజ్ఞ యాగాదులు చేసి భగవంతుడిని మెప్పించుట మీ వలన గాదు గదయ్యా” అని అంటుంది. ఇలా ఒకరి తర్వాత మరొకరి ఉత్తర ప్రత్యుత్తరాలతో సాగిపోతుంది ఈ భాగము.
ఇదిలా జరుగుతూ ఉండగానే అసలు యజ్ఞములలో ఏమి జరుగుతుంది వాటి తాలుకా పద్ధతులు నియమములు ఏమిటి అని ఒక మినీ లెక్చరు సమాంతరంగా సాగుతూ ఉంటుంది. ఇందులో యుపస్తంభము, చాత్వల దేశము ఇటువంటి ఎన్నో పదాల అర్థాలు వివరించారు. ఇది కాక సోమరసపానము, వంటలు ఇటువంటి విషయాల గురించి చర్చించారు.
ఇవన్ని ఇలా చర్చిస్తూనే “జంతు బలి కోరిన మీ దేవుడు ఘాతకుడు ” అని భామ అనటం జరుగుతుంది. అలా అని ఊరుకోక .. “బోయలకు అల్ప ప్రాణులను చంప రాదు అని నీతి ఉన్నది” … “ధనుర్భాణములను ధరించి అడవి లోని క్రూర మృగాలని చంపలేక మేకపోతులని పలువురితో కలిసి బలవంతంగా చంపి దాని మాంసాన్ని మీరైనాను అనుభవింపక అంటరాని వేల్పగు అగ్నిహోత్రునకు ఇచ్చెదరు. ఇది తనకు మాలిన ధర్మమూ కాదటయ్యా, స్వామీ !” అని అంటుంది.
ఇలా కాసేపయ్యాక .. “ఇడా నాడి”, “పింగళా నాడి” , “సుషుమ్నా నాడి” , “బ్రహ్మ నాడి” , “మోక్ష ద్వారము” , “ఓంకార నాదము ” ఇలా రక రకాల విషయాలు చర్చిస్తారు విప్రుడు గొల్ల భామ ఇద్దరు కలిసి.
చివరాఖరున “పరబ్రహ్మమును స్వాధీనం చేసుకోటానికి నది స్నానములు, యజ్ఞ యాగాదులు, వేద పఠనము, శాస్త్ర పాండిత్యము , తపస్సు వగైరాలు యేవీ సరిపోవనీ, సద్గురు భోధ, భగవంతుని యందు నిశ్చల భక్తి లేక ఆ పరబ్రహ్మ వస్తువు చిక్కదయ్యా స్వామీ!” అని అంటుంది గొల్ల భామ.
ఇలా మరి కాసేపు వాదులాడాక బాహ్య యజ్ఞ కర్మల నుంచి అత్మయజ్ఞము లోనికి వెళ్తుంది వీరి సంభాషణ. ఈ ఆత్మ యజ్ఞము చేసే విధానము చెప్పాక దృశ్య ప్రబంధము ముగుస్తుంది.
పీ.వీ.ఆర్.కె ప్రసాద్ గారి వ్యాసంలో ఒక మాట అన్నారు. “ఒక్క మాటలో చెప్పాలంటే ఇది ఒక అపూర్వ ప్రయోగం. అతి క్లిష్టమైన మహొత్కృష్టమైన వైదిక, శాస్త్రీయ, ఆధ్యాత్మిక విషయాలు ప్రధాన వస్తువుగా స్వీకరించి, నృత్య నాటికగా ప్రయోగించటం అసాధారణం అనితర సాధ్యం. ప్రపంచ సాహిత్యం లో గానీ, రంగ స్థలం మీద గానీ ఇట్టి మహత్తరమైన నృత్య రూపకం ‘న భూతో న భవిష్యతి’ అంటే అతిశయోక్తి కాదు” అని. నిజం! .
వర్గం:పుస్తక పరిచయాలు
జాతీయ రహదారి 71 (భారతదేశం)
జాతీయ రహదారి 71 (పాత సంఖ్య: 205) భారతదేశంలోని జాతీయ రహదారి. ఇది ఆంధ్ర ప్రదేశ్ రాష్ట్రంలోని మదనపల్లె పట్టణాన్ని నాయుడుపేట ను కలుపుతుంది. ఈ రహదారి సంఖ్య జాతీయ రహదారి 205 నుండి 71 గా మార్చబడింది.
మూలాలు
వర్గం:జాతీయ రహదారులు
సువర్ణ సుందరి (2018 సినిమా)
సువర్ణ సుందరి 2019లో విడుదలైన సోషియో ఫాంటసీ థ్రిల్లర్ తెలుగు సినిమా. ఎస్‌. టీమ్‌ పిక్చర్స్‌ బ్యానర్‌పై ఎమ్‌.ఎల్‌. లక్ష్మి నిర్మించిన ఈ సినిమాకు ఎం.ఎస్‌.ఎన్‌ సూర్య దర్శకత్వం వహించాడు. జయప్రద, పూర్ణ, సాక్షి చౌదరి ప్రధాన పాత్రల్లో నటించారు. ఈ సినిమా 31 మే 2019లో తెలుగు, కన్నడ, తమిళ భాషల్లో విడుదలైంది.
మూలాలు
వర్గం:2019 తెలుగు సినిమాలు వర్గం:జయప్రద నటించిన చిత్రాలు వర్గం:సాయి కుమార్ నటించిన చిత్రాలు వర్గం:కోట శ్రీనివాసరావు నటించిన సినిమాలు
బేరి
బేరి లేదా పియర్ అనేది ఒక ఫలవృక్షం. పియర్ అనేది ఒక తినదగిన పండు. ఈ చెట్టు యొక్క పండు ఒక వైపు సన్నగా అండాకారం తోను మరొక వైపు లావుగా గోళాకారంతోను కన్నీటిబొట్టు ఆకారం వలె వుంటుంది. బేరి పండ్లు చల్లగా, తాజాగా ఉన్నప్పుడు వాటి యొక్క రుచి, సువాసన చాలా బాగుంటాయి. జ్యూస్‌కు ఉపయోగించే పియర్‌లు పూర్తిగా పరిపక్వం చెందక మునుపే చెట్టు నుండి కోయాలి. ఈ పండు యొక్క మధ్య భాగం మృదువుగా వుంటుంది. బేరి కాయలును జామ్‌లు, జెల్లీలు లేదా జ్యూస్‌గా తయారు చేసుకోవచ్చు. ఈ కాయలను ఇంకా పూర్ణాలు, సలాడ్స్ లేదా చిన్నపిల్లల ఆహారంగా కూడా తయారు చేసుకోవచ్చు. ఇవి 83 శాతం నీటిని కలిగివుంటాయి. ఈ పండు యొక్క పై భాగం ఆకుపచ్చగా, ఎర్రగా, పసుపుగా లేదా గోధుమ రంగు వర్ణంలో ఉంటుంది, అంతర్భాగం తెల్లగా ఉంటుంది. ఈ పండు యొక్క పైభాగం రుచి వగరుగాను, లోపలి కండ యొక్క రుచి తీయ్యగా, పుల్లగా కలగలిసిన రుచిని కలిగివుంటుంది.
చరిత్ర
పైరస్ జాతులు ప్రపంచంలోని ఉత్తర అర్ధగోళానికి చెందినవి. యూరోపియన్, పశ్చిమ ఆసియా జాతులు తూర్పు ఐరోపా, దక్షిణ ఆసియాకు చెందినవి. తూర్పు, ఉత్తర ఆసియా జాతులు (ఓరియంటల్ సమూహం) చైనా, జపాన్, మనౌరియాతో సహా తూర్పు ఆసియాకు చెందినవి. పథర్నాఖ్ (పైరస్ పైరిఫోలియా) (బర్మ్. ఎఫ్. నకై) చైనాలో ఉద్భవించింది, ఇక్కడ నుండి చైనా వ్యాపారులు సెటిలర్లు కనిష్క ప్రభువు (క్రీ.శ 120-170) కాలంలో అమృత్సర్ గ్రామం హర్సా చినాకు తీసుకువచ్చారు. ఇక్కడి నుంచి పథర్నాఖ్ ఇతర ప్రాంతాలకు విస్తరించింది. హిమాచల్ ప్రదేశ్, ఉత్తర ప్రదేశ్ లలో పథర్నాఖ్ ను గోలా పియర్ పేరుతో పండిస్తారు. ఉత్తర భారతదేశంలోని మైదాన ప్రాంతాల్లో తక్కువ శీతలీకరణ అవసరమయ్యే పియర్స్ సాగు చేస్తున్నారు. జమ్మూ కాశ్మీర్, హిమాచల్ ప్రదేశ్, ఉత్తరాఖండ్ లోని ఎత్తైన కొండలలో సాగు చేయబడతాయి.
పియర్, (పైరస్ జాతి), గులాబీ కుటుంబంలో (రోసేసి) సుమారు 20–45 చెట్లు, పొదలు కలిగిన జాతి, సాధారణ పియర్ (పైరస్ కమ్యూనిస్) తో సహా. ప్రపంచంలోని అతి ముఖ్యమైన పండ్ల చెట్లలో ఒకటైన సాధారణ పియర్ అన్ని సమశీతోష్ణ-మండల దేశాలలో పండించబడుతుంది. పండు తాజాగా  ఉంటుంది. పెర్రీ అనే ఆల్కహాలిక్ పానీయాన్ని ఉత్పత్తి చేయడానికి కూడా దీనిని ఉపయోగిస్తారు. కాలేరీ పియర్ (పి. కాలరియానా) వంటి అనేక జాతులు అలంకరణగా పెంచబడతాయి.
సాధారణ పియర్ చెట్టు వెడల్పు, పరిపక్వత సమయంలో 13 మీటర్లు (43 అడుగులు) ఎత్తు ఉంటుంది. చెట్లు సాపేక్షంగా ఎక్కువ కాలం అంటే సుమారు 50 నుండి 75 సంవత్సరాల వరకు ఉంటాయి, శిక్షణ పొంది కత్తిరించకపోతే ఎక్కువగా పెరగవచ్చు. గుండ్రటి నుండి ఓవల్ తోలు ఆకులు, వాటి స్థావరాల వద్ద కొంత చీలిక ఆకారంలో కనిపిస్తాయి, ఇవి పువ్వుల మాదిరిగానే కనిపిస్తాయి, ఇవి సుమారు 2.5 సెం.మీ (1 అంగుళాలు) వెడల్పు, తెలుపు రంగులో ఉంటాయి. పియర్ పువ్వులు తెలుపు లేదా గులాబీ రంగులో, ఐదు ఆకులతో (కోల ఆకారంలో) ఆకులుంటాయి. ప్రపంచం మొత్తంలో అమెరికా పియర్ పండ్లను అత్యధికంగా పండిస్తుంది.
సాగు
పియర్ రోసేసి కుటుంబం పైరస్ జాతికి చెందినది. ప్రపంచవ్యాప్తంగా మొత్తం 3000 రకాలు అందుబాటులో ఉన్నాయి, వీటిలో భారతదేశంలో 20 కంటే ఎక్కువ రకాలను  సాగు చేస్తారు. పియర్, పీచ్ వంటి పండ్లను చైనా కొన్ని శతాబ్దాల క్రితమే భారత్ కు పరిచయం చేసిందని చరిత్ర తెలియచేస్తుంది. భారతదేశంలో, పియర్ సాగును జమ్మూ కాశ్మీర్, మధ్యప్రదేశ్, ఉత్తర ప్రదేశ్ రాష్ట్రాలలో పండిస్తారు. పియర్ సాగును ఇసుక నేల నుండి బంకమట్టి వరకు విస్తరించిన మట్టిలో చేయవచ్చు. లోతైన నేలలో మంచి డ్రైనేజీతో సాగు చేస్తే ఉత్తమ ఫలితాలను పొందవచ్చు. నేల మొదటి పొర కింద మట్టి పాన్ లేదా దట్టమైన మట్టి పొరను కలిగి ఉండకూడదు. పియర్ తటస్థ లేదా కొద్దిగా ఆమ్ల మట్టిలో బాగా పెరుగుతుంది, పిహెచ్ పరిధి 7.5 మించకూడదు. పియర్ అన్ని వాతావరణ పరిస్థితులలో పెరుగుతుంది. ఇది మైనస్ 25 డిగ్రీల ఘనీభవన ఉష్ణోగ్రతలను, 40 డిగ్రీల కంటే ఎక్కువ అధిక ఉష్ణోగ్రతలను తట్టుకోగలదు. లోతట్టు ప్రాంతాలు పియర్ సాగుకు అనుకూలంగా ఉండవు ఎందుకంటే మంచు పుష్పించే ప్రక్రియకు ఆటంకం కలిగిస్తుంది. పియర్ సాగు మైదాన ప్రాంతాలకు, కొండ ప్రాంతాలకు రెండింటికీ మొక్కల సీజన్ భిన్నంగా ఉంటుంది. మైదాన ప్రాంతాలకు డిసెంబరు నుండి ఫిబ్రవరి వరకు, కొండ ప్రాంతాలకు మార్చి నుండి ఏప్రిల్ వరకు ఉంటుంది. మన దేశంలో పియర్ పండ్లలో విలియం, కాశ్మీర్ నఖ్, వికార్ ఆఫ్ వేక్ ఫీల్డ్, బ్యూర్రే డి అమన్లిస్, గోష్బాగు, బ్యూర్రే హార్డీ, కీఫర్, చైనా పియర్ మొదలైనవి ఉన్నాయి.
పోషకాలు
పియర్ పండు ఫైబరస్ తో  కూడిన తేలికపాటి, తీపి పండు. అవసరమైన యాంటీఆక్సిడెంట్లు, మొక్కల సమ్మేళనాలు, డైటరీ ఫైబర్తో సమృద్ధిగా ఉంటాయి. పియర్స్ కొవ్వు లేని, కొలెస్ట్రాల్ లేని, సుమారు 100 కేలరీలు ఉంటాయి. పియర్ పండు తింటుంటే దాదాపుగా ఆపిల్ పండు తింటున్న రుచి ఉంటుంది. కొలెస్ట్రాల్, మలబద్ధకం, మధుమేహం అలాగే కాన్సర్ను కూడా దూరంగా ఉంచడంలో ఈ పండులోని పోషకాలు సహాయపడతాయని నిపుణులు పేర్కొన్నారు.
మూలాలు
వర్గం:చెట్లు వర్గం:పండ్లు
కే. అప్పావు పిళ్ళై
'''కె. అప్పవు పిళ్ళై''' (1911 ఏప్రిల్ 15 - 1973 అక్టోబరు 1) ఒక భారతీయ రాజకీయ నాయకుడు, హోసూర్ మాజీ శాసనసభ సభ్యుడు. K.A.P గా ప్రసిద్ధి చెందిన K. అప్పవు పిళ్ళై, పూర్వ సేలం జిల్లాలో, ముఖ్యంగా హోసూర్ పట్టణంలో ఒక ఆదర్శవాది, దూరదృష్టి గలవాడు. కె. అప్పావు పిళ్ళై బ్రిటిష్ పాలనలో (1943) 30 సంవత్సరాల పాటు హోసూర్ పంచాయతీ అధ్యక్షుడిగా ఎన్నికయ్యారు. అతను హోసూర్ నియోజకవర్గం కోసం 1957 రాష్ట్ర అసెంబ్లీ ఎన్నికల్లో గెలిచాడు, హోసూర్లో సిప్కోట్ స్థాపించడంలో కీలకపాత్ర పోషించాడు.
బాహ్య లింకులు
వర్గం:1973 మరణాలు వర్గం:1911 జననాలు వర్గం:భారత జాతీయ కాంగ్రెస్
విజ్ఞానజ్యోతి సాహితీ వనం
విజ్ఞానజ్యోతి సాహితీవనం విఎన్ఆర్ విజ్ఞానజ్యోతి ఇంజనీరింగ్ అండ్ టెక్నాలజీ కళాశాలలో తెలుగు భాష, సంస్కృతి, సాహిత్యం, సాంకేతికత లకు సంబంధించి ఏర్పడిన ఒక విద్యార్థిసమితి.
ప్రారంభం
విజ్ఞానజ్యోతి సాహితీవనం జులై 22, 2013న ప్రారంభమైంది. అప్పటి నుంచి ఎన్నో విభిన్నమైన కార్యక్రమాలతో, పోటీలతో అందరినీ అలరిస్తూ, నేటి సాంకేతికయుగంలో తెలుగు పాత్రని నొక్కి చెప్పే విధంగా కార్యశాలలు కూడా నిర్వహిస్తోంది.
కార్యక్రమాలు
కళాశాలలోని ఈ విద్యార్థిసమితి ఇప్పటి దాకా సాంకేతిక విషయాలకు సంబంధించి వివిధ కార్యక్రమాలు నిర్వహించింది.
విజ్ఞానజ్యోతి సాహితీవనం విఎన్ఆర్ విజ్ఞానజ్యోతి ఇంజనీరింగ్ అండ్ టెక్నాలజీ కళాశాలలో 2022 సెప్టెంబర్ 1వ తేదీ నుండి 2022 సెప్టెంబర్ 9వ తేదీ వరకు 'అక్షర' పేరుతో తెలంగాణ భాషా దినోత్సవం సందర్భంగా ఈ కూటమి ఆధ్వర్యంలో 9 రోజుల కార్యక్రమం నిర్వహించారు.
లక్ష్యం
భాషాభిమానులకు సాహితీ ప్రపంచం అయిన విజ్ఞానజ్యోతి సాహితీవనం, నేటి సమాజానికి మాతృభాష ప్రాధాన్యతను, అందులోని మాధుర్యాన్ని తెలుపడంతో పాటు ఆధునికయుగంలో తెలుగు స్థానాన్ని సుస్థిరం చేసే దిశగా విజ్ఞానజ్యోతి సాహితీవనం కృషి చేస్తోంది.
మూలాలు
వర్గం:సాహిత్యం వర్గం:సంస్థలు వర్గం:తెలుగు సాహిత్యం
జెమినీ పిక్చర్స్
alt=Subramaniam Srinivasan, popularly known by his screen name S. S. Vasan, was an Indian journalist, writer, advertiser, film producer|thumb| ఎస్.ఎస్.వాసన్, అధిపతి, జెమినీ పిక్చర్స్ | ఇండియన్ పోస్టల్ స్టాంప్ జెమినీ పిక్చర్స్ దక్షిణ భారతీయ సినిమా నిర్మాణ సంస్థ. దీనిని ఏ.వి.మెయ్యప్పన్ స్థాపించారు. అతని తర్వాత దీనికి అధిపతి ఎస్.ఎస్.వాసన్, తరువాత ఎస్.ఎస్.బాలన్.
అధిపతులు
ఏ.వి.మెయ్యప్పన్ నాటి జెమినీ సంస్థకు అధిపతి. వీరు మొదట తమిళంలో ఒక సినిమా చేశారు. సరిగా ఆడలేదు. ఆ తర్వాత తెలుగులో .....సినిమా చేశారు. అదీ అంతంత మాత్రంగానే ఆడింది. ఆ తర్వాత 1942లో తెలుగులో కాంచనమాల తదితరులతో తీసిన బాలనాగమ్మ చిత్రం బంపర్ హిట్. ఈ సినిమాతో కాంచనమాల ఎవరూ ఊహించని శిఖరాలకు చేరుకుంది. పట్టుతప్పి పొరపాటున ఆ శిఖరం నుంచి జారి అదః పాతాళానికి పడిపోయింది!.
బయటి లింకులు
వర్గం:సినీ నిర్మాణ సంస్థలు
తెలంగాణ II సౌర విద్యుత్తు కేంద్రం
తెలంగాణ II సౌర విద్యుత్తు కేంద్రం అనేది తెలంగాణ రాష్ట్రం, జోగులాంబ గద్వాల జిల్లా, గద్వాల్ సమీపంలోని పాల్వాయి గ్రామంలో ఉన్న సౌర విద్యుత్తు కేంద్రం. ఇది 12 మెగావాట్ల సామర్ధ్యం కలిగివుంది.
ప్రారంభం
ఈ సౌర విద్యుత్తు కేంద్రం ఫోటోవోల్టాయిక్ పవర్ స్టేషన్ 2016 జూన్ లో ప్రారంభించబడింది. ఇది సోదర ప్రాజెక్టైన తెలంగాణ I కి పక్కనే ఉంది. తెలంగాణ II 38,430 సోలార్ మాడ్యూల్స్ ఉపయోగించి నిర్మించబడింది. ఈ సౌర విద్యుత్తు కేంద్రం 40 ఎకరాలు (16 హెక్టారులు) విస్తీర్ణంలో ఉన్న ఈ సౌర విద్యుత్తు కేంద్రం సుమారు 18,000 మందికి విద్యుత్తును సరఫరా చేస్తుంది.
వివరాలు
2015లో తెలంగాణ ప్రభుత్వం "కాబోయే సౌరశక్తి డెవలపర్‌లకు అనుకూలమైన వాతావరణాన్ని" సృష్టించేందుకు "తెలంగాణ సౌర విద్యుత్ పాలసీ"ని ప్రారంభించింది. భారత ప్రభుత్వం 22,000 మెగావాట్లు అభివృద్ధి చేయాలని లక్ష్యంగా పెట్టుకుంది. సౌర విద్యుత్ ప్లాంట్లు, అదనంగా 8,000 మెగావాట్లుతో (బ్రిటిష్ థర్మల్ యూనిట్లు) 2022 నాటికి స్థానిక ఉత్పత్తిలో మొత్తం 30,000 మెగావాట్లగా అంచనా వేయబడింది. 2015 భారత కేంద్ర బడ్జెట్‌లో నరేంద్ర మోడీ ప్రభుత్వం 100,000 మెగావాట్లకు పెంచింది.
బాహ్య లింకులు
వర్గం:విద్యుత్ కేంద్రాలు వర్గం:జోగులాంబ గద్వాల జిల్లా
ధూళికట్ట
దూలికట్ట, తెలంగాణ రాష్ట్రం, పెద్దపల్లి జిల్లా, ఎలిగేడు మండలంలోని గ్రామం.
ఇది మండల కేంద్రమైన ఎల్గేడ్ నుండి 4 కి. మీ. దూరం లోను, హుస్సేనివాగుకు కుడి ఒడ్డున కరీంనగర్ కు 20 కిమీ దూరంలో ఉన్న చారిత్రాత్మకమైన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. మండలాల అవతరణ సమయంలో ఇది జూలపల్లి మండలంలో భాగంగా ఉండేది. 2002లో ప్రత్యేకంగా ఎలిగేడు మండలం ఏర్పడినప్పుడు ఈ గ్రామాన్ని ఎలిగేడు మండలంలో కలిపారు.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 1114 ఇళ్లతో, 3895 జనాభాతో 1525 హెక్టార్లలో విస్తరించి ఉంది. గ్రామంలో మగవారి సంఖ్య 1957, ఆడవారి సంఖ్య 1938. షెడ్యూల్డ్ కులాల సంఖ్య 1381 కాగా షెడ్యూల్డ్ తెగల సంఖ్య 18. గ్రామం యొక్క జనగణన లొకేషన్ కోడ్ 572008 .పిన్ కోడ్: 505525. 2001 లెక్కల ప్రకారం గ్రామ జనాభా 3511. ఇందులో పురుషుల సంఖ్య 1757, మహిళలు 1754. గ్రామంలో కుటుంబాల సంఖ్య 930.
చరిత్ర
thumb|పురావస్తు శాఖ వారి త్రవ్వకాలలో ఇక్కడ బౌద్ధస్థూపం బయటపడింది - ప్రతీకాత్మక చిత్రం ధూళి కోట (మట్టి కోట) కాలక్రమంలో ధూళికట్టగా అపభ్రంశమైందని భావిస్తున్నారు. ఇది శాతవాహనుల కాలంనాటి ఆవాసము. మెగస్తనీసు ఇండికాలో ప్రస్తావించిన ఆంధ్రుల యొక్క ముప్పై కోటలలో ధూళికట్ట ఒకటని శాసనాధారాల వల్ల తెలుస్తుంది. పురావస్తు త్రవ్వకాలలో ఇక్కడ చెవిదుద్దులు, శంఖు గాజుముక్కలు, దంతపు దువ్వెన, స్త్రీబొమ్మ లభించాయి.
ఇక్కడ నివసించిన ప్రజల మతపద్ధతులకు సంబంధించి మాతృదేవత, యక్షుల శిల్పాలు తప్ప పెద్దగా ఆనవాళ్ళు దొరకలేదు. బౌద్ధస్థూపాలు బయల్పడే వరకు ఇది ఒక చిక్కుముడిగా ఉండేది. 1975-76లలో పురావస్తు శాఖ వారి త్రవ్వకాలలో ఇక్కడ శాతవాహనుల కాలం నాటి కోటలు, బౌద్ధస్థూపం బయటపడ్డాయి. నాగముచుకుంద నాగశిల్పం కూడా లభించింది.
ప్రతి సంవత్సరం ఇక్కడ మూడు రోజుల పాటు శాతవాహనోత్సవం కూడా జరుగుతుంది. ధూళికట్ట బౌద్ధ క్షేత్రం ఊరికి ఉత్తరాన మూడు కిలోమీటర్ల దూరంలో హుస్సేనీవాగుకు ఆవతలి ఒడ్డున ఉంది. గ్రామం నుండి బౌద్ధ క్షేత్రానికి పక్కా రోడ్డు లేనందువళ్ల, కేవలం ఎద్దులబండిలోనే అక్కడికి చేరుకొనే అవకాశముంది.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల జూలపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు పెద్దపల్లిలోనూ ఉన్నాయి. సమీప వైద్య కళాశాల బొమ్మకల్లోను, పాలీటెక్నిక్‌ కరీంనగర్లోను, మేనేజిమెంటు కళాశాల భూపతిపురంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం పెద్దపల్లిలోను, దివ్యాంగుల ప్రత్యేక పాఠశాల కరీంనగర్ లోనూ ఉన్నాయి.
ప్రభుత్వ వైద్య సౌకర్యం
దూలికట్టలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
దూలికట్టలో భూ వినియోగం కింది విధంగా ఉంది:
నీటిపారుదల సౌకర్యాలు
దూలికట్టలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
దూలికట్టలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, ప్రత్తి
బయటి లింకులు
వర్గం:తెలంగాణ బౌద్ధమత క్షేత్రాలు
మోదుగుల వేణుగోపాల్ రెడ్డి
మోదుగుల వేణుగోపాల్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో నరసరావుపేట పార్లమెంట్‌ సభ్యుడిగా, 2014లో గుంటూరు పశ్చిమ నియోజవర్గం ఎమ్మెల్యేగా ప్రాతినిధ్యం వహించాడు.
జననం, విద్యాభాస్యం
మోదుగుల వేణుగోపాల్‌ రెడ్డి 29 మే 1966లో ఆంధ్రప్రదేశ్ రాష్ట్రం, గుంటూరు జిల్లా, తుళ్ళూరు మండలం, పెదపరిమి గ్రామంలో మోదుగుల పాపిరెడ్డి, ఆదిలక్ష్మి దంపతులకు జన్మించాడు. ఆయన బీకాం, ఎల్‌ఎల్‌బీ వరకు చదువుకున్నాడు.
రాజకీయ జీవితం
మోదుగుల వేణుగోపాల్‌ రెడ్డి తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన పార్లమెంట్ ఎన్నికల్లో నరసరావుపేట పార్లమెంట్‌ నుండి టీడీపీ అభ్యర్థిగా పోటీ చేసి ఎంపీగా గెలిచాడు. ఆయన 2014లో జరిగిన అసెంబ్లీ ఎన్నికల్లో గుంటూరు పశ్చిమ నియోజవర్గం నుండి టీడీపీ అభ్యర్థిగా గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. వేణుగోపాల్‌ రెడ్డి 5 మార్చి 2019న తెలుగుదేశం పార్టీకి రాజీనామా చేసి 8 మార్చి 2019న వైఎస్సార్‌ కాంగ్రెస్‌ పార్టీ అధ్యక్షుడు వైఎస్‌ జగన్‌మోహన్‌రెడ్డి సమక్షంలో వైఎస్సార్‌సీపీలో చేరాడు. ఆయన 2019లో జరిగిన పార్లమెంట్ ఎన్నికల్లో వైసీపీ తరపున గుంటూరు లోక్‌సభ స్థానం నుండి పోటీ చేసి స్వల్ప ఓట్ల తేడాతో ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (2014) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
చిత్తోర్గఢ్ ముట్టడి (1303)
1303 లో ఢిల్లీ సుల్తానేటు పాలకుడు అలావుద్దీను ఖల్జీ ఎనిమిది నెలల సుదీర్ఘ ముట్టడి తరువాత గుహిలా రాజు రత్నసింహ నుండి చిత్తోరు కోటను స్వాధీనం చేసుకున్నాడు. చారిత్రాత్మకంగా ఆధారరహితమైన పద్మావతు కథనంతో సహా అనేక పురాణ వృత్తాంతాలలో ఈ వివాదం వివరించబడింది. ఇది రత్నాసింహ అందమైన భార్య పద్మావతిని పొందడం లక్ష్యంగా చేసుకుని అలౌద్దీను చిత్తోరు మీద చేసినదాడి అని పేర్కొంది.
నేపథ్యం
వాయవ్య భారతదేశంలోని మేవారు ప్రాంతాన్ని గుహిలా రాజవంశం పాలించింది. వారు చిత్తూరు కోట (చిత్తోర్‌గఢ్) కేంద్రంగా చేసుకుని పాలించారు. 1299 లో అల్లావుద్దీను జనరలు ఉలుగు ఖాను గుజరాతు వెళ్ళేటప్పుడు మేవారు ప్రాంతం మీద దాడి చేశాడు. అయినప్పటికీ ఇది తీవ్రమైన దండయాత్ర కాకుండా తేలికపాటి దాడి అని భావించబడింది. గుహిలా రాజు సమరసింహ తన దేశాన్ని దాడి నుండి రక్షించాడు. బహుశా కప్పం అర్పించడం ద్వారా.
ముట్టడి
1303 జనవరి 28 న అలావుద్దీను పెద్ద సైన్యంతో చిత్తూరుకు తన దండయాత్రను ప్రారంభించాడు. కోట దగ్గరకు వచ్చిన తరువాత ఆయన బెరాచు, గంభీరి నదుల మధ్య ఒక శిబిరాన్ని ఏర్పాటు చేశాడు. తరువాత ఆయన సైన్యం అన్ని వైపుల నుండి కోటను చుట్టుముట్టింది. అలావుద్దీను కోటకు ఉత్తరాన ఉన్న చితోరి కొండ వద్ద తన సైన్యాలను నిలబెట్టాడు.
ముట్టడి దాదాపు 8 నెలలు కొనసాగింది. ఇది రక్షకులు బలమైన ప్రతిఘటనను సూచిస్తుంది. అలావుద్దీనుతో కలిసి చిత్తూరుకు వచ్చిన అమీరు ఖుస్రావు ఈ ముట్టడిని క్లుప్తంగా తన ఖాజైను ఉలు-ఫుతుహులో వివరించాడు. ఏదేమైనా ముట్టడి కార్యకలాపాల గురించి వివరణాత్మక ఆధారాలు అందుబాటులో లేదు. ఆక్రమణదారుల దాడులు రెండుసార్లు విఫలమయ్యాయని ఖుస్రావు సూచిస్తున్నారు. వర్షాకాలం రెండు నెలలలో రక్షకులు కొండ "మద్యకు"కు చేరుకోగలిగారు. కాని మరింత ముందుకు సాగలేరని ఆయన చెప్పాడు. అల్లావుద్దీను కోటను ముట్టడి ఇంజిన్ల (ముంజానిక్సు)ద్వారా రాళ్ళతో కొట్టాలని ఆదేశించాడు. ఆయన సాయుధ సైనికులు అన్ని వైపుల నుండి దాడి చేశారు.
కోట దండు కరువు లేదా అంటువ్యాధితో బాధపడి ఉండవచ్చు. 1303 ఆగస్టు 26 న అలావుద్దీను కోటలోకి ప్రవేశించాడు.తన విజయం తరువాత అలావుద్దీను చిత్తోరు జనాభాను సాధారణ ఊచకోతకు ఆదేశించాడు. అమీరు ఖుస్రావు అభిప్రాయం ఆధారంగా ఈ దాడి ఫలితంగా 30,000 మంది హిందువులు "పొడి గడ్డి వలె నరికివేయబడ్డారు".
రత్నసింహా విధి
చిత్తూరు పాలకుడు రత్నసింహకు ఏమి జరిగిందో వివరించే కథనాలు మారుతూ ఉంటాయి. ప్రారంభ ముస్లిం చరిత్రకారులు అమీరు ఖుస్రావు, జియావుద్దీను బరానీ, ఇసామి, చిత్తూరు పాలకుడు ("రాయ్") అలావుద్దీనుకు లొంగిపోయి తరువాత క్షమించి వదిలివేయబడ్డాడని పేర్కొన్నాడు. జైను రచయిత కక్క సూరి (1336) అలావుద్దీను ఆయన సంపదను దోచుకుని "ఆయనను ఒక కోతిలాగా ఒక నగరం నుండి మరొక నగరానికి తరలించేలా చేసాడు" అని పేర్కొన్నాడు.
ముట్టడి మొట్టమొదటి హిందూ నమోదిత ఆధారాలు అయిన సా.శ. 1460 నాటి కుంభల్గఢ్ ప్రశస్తి (యులోజిస్టికు శాసనం), రత్నసింహ యుద్ధభూమి నుండి "బయలుదేరాడు" అని పేర్కొంది. ఆ తరువాత లక్ష్మసింహ కోటను కాపాడుతూ మరణించాడు. ఎందుకంటే పిరికివారు మాత్రమే స్థిరపడిన సంప్రదాయాలను విడిచిపెడతారు"," ధైర్యవంతులు, స్థిరంగా ఉన్నవారు తమ వృత్తిని వదులుకోరు. ఆధునిక చరిత్రకారులు" బయలుదేరిన " (సంస్కృతంలో టాస్మిను గేటు) అనే పదాన్ని విభిన్నంగా అన్వయించారు. అంటే రత్నసింహ పోరాడుతూ మరణించాడు లేదా ఆయన రక్షకులను విడిచిపెట్టి లొంగిపోయాడని అర్థం స్పురిస్తుంది.
అలావుద్దీను కోటను ఆక్రమించుకునే ముందు, కుంభాల్నేరు పాలకుడితో జరిగిన పోరాటంలో రత్నసింహ ("రతను సేను") మరణించాడని పద్మావతు పురాణం పేర్కొంది. రజపుత్ర పోషణలో రాసిన 17 వ శతాబ్దపు చరిత్రకారుడు ముహ్నోతు నైన్సీ, రత్నసింహ యుద్ధరంగంలో మరణించాడని పేర్కొన్నాడు.
జౌహరు
16 వ శతాబ్దపు పురాణ కవిత పద్మావతు, రత్నాసింహ రాణి పద్మిని, ఇతర మహిళలు అలౌద్దీను చేత పట్టుబడకుండా ఉండటానికి జౌహరు (సామూహిక స్వీయ-ప్రేరణ) ద్వారా ఆత్మహత్య చేసుకున్నారు. ఈ వాదన తరువాత అనేక గ్రంథాలలో కూడా పునరావృతమవుతుంది. చరిత్రకారుడు కిషోరి శరణు లాలు పద్మావతును చారిత్రక గ్రంథంగా కొట్టిపారేశారు. కాని అలావుద్దీను విజయం తరువాత చిత్తూరు వద్ద జౌహరు జరిగిందని నమ్ముతారు. మరోవైపు సమకాలీన రచయిత అమీరు ఖుస్రావు చిత్తూరు వద్ద ఏ జౌహరు గురించి ప్రస్తావించలేదని బనార్సీ ప్రసాదు సక్సేనా పేర్కొన్నాడు. అయినప్పటికీ ఆయన ఇంతకు ముందు రణతంబోరును జయించిన సమయంలో జౌహరు గురించి ప్రస్తావించాడు. అందువలన చిత్తోరు వద్ద జౌహరు కథ తరువాతి రచయితల కల్పన అని సాక్సేనా అభిప్రాయపడ్డారు.
తరువాత
ఖిజ్రు ఖాను చిన్నపిల్లవాడు మాత్రమే కావడంతో అసలు పరిపాలన మాలికు షాహిను అనే బానిసకు అప్పగించబడింది. ఆయన నైబు-ఐ బార్బెకు పదవిలో ఉన్నాడు. అలావుద్దీను తన కొడుకును పిలిచాడు. 14 వ శతాబ్దపు చరిత్రకారుడు ఇసామి అభిప్రాయం ఆధారంగా మాలికు షాహిను కొంతకాలం తరువాత వాఘేలా రాజు కర్ణుడికి భయపడి కోట నుండి పారిపోయాడు. అలావుద్దీను 1299 దాడి తరువాత పొరుగున ఉన్న గుజరాతు ప్రాంతాన్ని తిరిగి స్వాధీనం చేసుకోగలిగాడు.
16 వ శతాబ్దపు చరిత్రకారుడు ఫిరిష్టా అభిప్రాయం ఆధారంగా అలావుద్దీను మరణ శిబిరంలో ఉన్నప్పుడు. చిత్తూరు పాలకుడు తిరుగుబాటు చేసి కోటలో ఉంచిన సామ్రాజ్య సైనికులను ఉరితీశాడు. 1321 లో మలదేవ మరణం తరువాత ఈ కోట గుహిలాసు సిసోడియా శాఖ పాలకుడు హమ్మీరు సింగు ఆధీనంలోకి వచ్చింది. ఏది ఏమయినప్పటికీ మొదటి ఇద్దరు తుగ్లకు పాలకుల (1321-1350) పాలనలో, ఎపిగ్రాఫికు ఆధారాలు సూచించినట్లుగా ఈ కోట ఢిల్లీ నుండి పంపిన గవర్నర్ల నియంత్రణలో ఉందని చరిత్రకారుడు పీటరు జాక్సను అభిప్రాయపడ్డారు. జాక్సను ప్రకారం, మలదేవ, సిసోడియాసు గురించిన అంశాలు సంస్కృత ఇతిహాసం నుండి ఉద్భవించాయి. అయినప్పటికీ అవి చారిత్రక ఆధారాలుగా అంగీకారం పొందలేవు.
వెలుపలి లింకులు
వర్గం:Alauddin Khalji వర్గం:Battles involving the Delhi Sultanate వర్గం:రాజస్థాన్ చరిత్ర
రమేష్ బైస్
రమేష్ బైస్(ఆంగ్లం:Ramesh Bais) (జననం 2 ఆగస్టు 1948) భారతదేశానికి చెందిన రాజకీయ నాయకుడు, ప్రస్తుతం ఝార్ఖండ్ రాష్ట్ర 10వ గవర్నరుగా విధులు నిర్వర్తిస్తున్నాడు. ఇంతకు పూర్వం ఇతను 2019 లో త్రిపుర రాష్ట్ర 18 వ గవర్నర్‌గా కూడా పనిచేశాడు. ఇతను భారతీయ జనతా పార్టీ సభ్యుడు, 1999 నుండి అటల్ బిహారీ వాజ్‌పేయి ప్రభుత్వంలో పర్యావరణ, అటవీ శాఖ సహాయ మంత్రి (స్వతంత్ర బాధ్యత) గా ఉన్నాడు. ఇతను రాయపూర్ నియోజకవర్గం నుండి 9 వ (1989), 11 వ (1996), 12 వ, 13 వ, 14 వ (2004), 15 ఇంకా 16 వ లోక్‌సభ సభ్యునిగా ఎన్నికయ్యాడు.
హీనా సిద్ధూ
thumb హీనా సిద్ధూ, పంజాబు రాష్ట్రానికి చెందిన ఒక భారతీయ షూటింగ్ క్రీడాకారిణి. 2013 లో జర్మనీ లోని మ్యూనిచ్‌ నగరంలో జరిగిన అంతర్జాతీయ షూటింగ్ క్రీడా సమాఖ్య (ఐఎస్‌ఎస్‌ఎఫ్) ప్రపంచ కప్ ఫైనల్స్ టోర్నమెంట్‌లో స్వర్ణ పతకం నెగ్గిన తొలి భారతీయ పిస్టల్ షూటర్‌గా ఆమె గుర్తింపు పొందింది. ఈ పోటీలలో హీనా సిద్ధూ 10 మీటర్ల ఎయిర్ పిస్టల్ విభాగంలో పసిడి పతకాన్ని సొంతం చేసుకుంది. గతంలో భారత్ నుంచి 2002 లో అంజలి భగవత్, 2008 లో గగన్ నారంగ్ రైఫిల్ విభాగంలో ఈ ఘనత సాధించారు. ప్రపంచ ర్యాంకింగ్స్‌లో మొదటి 10 మంది షూటర్లు మాత్రమే పాల్గొనే ఈ టోర్నీలో హీనా విశేషంగా రాణించింది.స్వర్ణ పతకాన్ని నెగ్గే క్రమంలో ‘డబుల్ ఒలింపిక్ చాంపియన్’ గువో వెన్‌జున్ (చైనా)... ప్రపంచ చాంపియన్ అరునోవిచ్ జొరానా (సెర్బియా)... రెండుసార్లు ఒలింపిక్స్‌లో పతకాలు నెగ్గిన ఒలెనా కొస్టెవిచ్ (ఉక్రెయిన్) లను ఓడించింది.
రమేష్ బైస్
వ్యక్తిగత జీవితం
బైస్ 1948 ఆగస్టు 2 న మధ్యప్రదేశ్‌ రాష్ట్రం రాయ్‌పూర్ (ఇప్పుడు ఛత్తీస్‌గఢ్‌లో ) లో ఒక హిందూ క్షత్రియ కుటుంబంలో జన్మించాడు. ఇతని తండ్రి పేరు ఖోమలాల్ బైస్. భోపాల్ పట్టణంలో బైస్ తన హయ్యర్ సెకండరీ విద్య BSE ను పూర్తి చేశాడు. ఇతనికి 1969  మే 23న రాంబాయి బైస్ తో వివాహమైనది. వీరికి ఒక కుమారుడు, ఇద్దరు కుమార్తెలు ఉన్నారు. బైస్ వృత్తిరీత్యా వ్యవసాయదారుడు.
హీనా సిద్ధూ
వ్యక్తిగత జీవితం
పంజాబ్ రాష్ట్రంలోని లుధియానా నగరంలో జన్మించింది. ఈవిడ సొంగ నగరం పటియాల. ఈమె దంత వైద్య శాస్త్రమును అభ్యసించింది. చిత్రలేఖనము, రంగుల అల్లిక ఈవిడ ఆసక్తులు.
రమేష్ బైస్
రాజకీయ జీవితం
1978 లో రాయ్‌పూర్ మునిసిపల్ కార్పొరేషన్‌కు బైస్ మొదటిసారి ఎన్నికయ్యాడు. మందిర్ హసోద్ నియోజకవర్గం నుండి 1980 MP అసెంబ్లీ ఎన్నికల్లో గెలిచాడు, ఆ తరువాత దఫా 1985 అసెంబ్లీ ఎన్నికల్లో తన సమీప ప్రత్యర్థి కాంగ్రెస్ పార్టీ నాయకుడు సత్యనారాయణ శర్మ చేతిలో ఓడిపోయాడు. 1989లో రాయపూర్ నియోజకవర్గం నుండి మొట్టమొదటి సారి 11వ లోక్సభ సభ్యునిగా ఎన్నికైన బైస్ ఆ తరువాత క్రమంగా 12,13,14,16వ లోక్సభ ఎన్నికలు కూడా గెలుపొందాడు.
హీనా సిద్ధూ
వెలుపలి లంకెలు
వర్గం:షూటింగ్ క్రీడాకారిణులు వర్గం:భారతీయ షూటింగ్ క్రీడాకారిణులు వర్గం:పంజాబ్ క్రీడాకారిణులు వర్గం:భారతీయ క్రీడాకారిణులు వర్గం:క్రీడాకారిణులు
రమేష్ బైస్
రాజకీయ జీవితం
బైస్ 2019   జూలై నుండి  2021 జూలై వరకు  త్రిపుర  రాష్ట్ర 18 వ గవర్నర్‌గా పనిచేశాడు, ప్రస్తుతం 14 జూలై 2021 నుండి జార్ఖండ్ 10 వ గవర్నర్‌గా విధులు నిర్వహిస్తున్నాడు.
బాహ్య లింకులు
వర్గం:16వ లోక్‌సభ సభ్యులు వర్గం:13వ లోక్‌సభ సభ్యులు వర్గం:12వ లోక్‌సభ సభ్యులు వర్గం:11వ లోక్‌సభ సభ్యులు వర్గం:14వ లోక్‌సభ సభ్యులు వర్గం:జీవిస్తున్న ప్రజలు వర్గం:1948 జననాలు
పగడాల పడవ
thumb పగడాల పడవ 1980లో విడుదలైన తెలుగు సినిమా. కళాక్షేత్ర కంబైన్స్ పతాకంపై ఎస్.ఆర్. కృష్ణారెడ్డి, ఎల్.వి. కృష్ణారెడ్డి లు నిర్మించిన ఈ సినిమాకు యు.వి.బాబు దర్శకత్వం వహించాడు. ఎస్.వి.కృష్ణారెడ్డి, హరనాథ్, రావుగోపాలరావు ప్రధాన తారాగణంగా నటించిన ఈ సినిమాకు ఘంటసాల విజయ్ కుమార్ సంగీతాన్నందించాడు.
సాంకేతిక వర్గం
==పాటలు ==
బాహ్య లంకెలు
వర్గం:రావు గోపాలరావు నటించిన చిత్రాలు
నీటి మొక్కలు
బయటి లింకులు
వర్గం:నీటి మొక్కలు
అనాముడి షోలా జాతీయ ఉద్యానవనం
అనాముడి షోలా జాతీయ ఉద్యానవనం కేరళ రాష్ట్రంలోని ఇడుక్కి జిల్లా పశ్చిమ కనుమల వెంట ఉంటుంది. thumb|అనముడి షోలా నేషనల్ పార్క్
చరిత్ర
ఈ ఉద్యానవనం 2003 నవంబరు 21 న స్థాపించారు. ఇది సుమారు 7.5 చదరపు కిలోమీటర్ల వైశాల్యంలో విస్తరించి ఉంటుంది. ఇందులో మన్నవన్ షోలా, ఇడివారా షోలా, పుల్లార్డి షోలాలతో కలిపి ఉంటుంది.
మరిన్ని విశేషాలు
ఈ ఉద్యానవనాన్ని మాతికేట్టన్ షోలా జాతీయ ఉద్యానవనం, ఎరవికులం జాతీయ ఉద్యానవనం, పంబడం షోలా జాతీయ ఉద్యానవనం, చిన్నార్ వన్యప్రాణుల అభయారణ్యం, కురింజిమల అభయారణ్యం కలిసి నిర్వహిస్తున్నాయి. ఎరావికులం జాతీయ ఉద్యానవనంతో ఈ ఉద్యానవనం యునెస్కో ప్రపంచ వారసత్వ ప్రదేశంగా పరిశీలనలో ఉంది.
మూలాలు
వర్గం:భారతదేశ ఉద్యానవనాలు
పుట్టపర్తి రెవెన్యూ డివిజను
పుట్టపర్తి రెవెన్యూ డివిజను, ఆంధ్రప్రదేశ్ రాష్ట్రంలోని శ్రీ సత్యసాయి జిల్లాకు చెందిన పరిపాలనా విభాగం.జిల్లాలోని నాలుగు రెవెన్యూ డివిజన్లలో ఇది ఒకటి. ఈ డివిజనులో మొత్తం ఆరు మండలాలు ఉన్నాయి. ఆంధ్రప్రదేశ్ జిల్లాల పునర్వ్యవస్థీకరణ - 2022 భాగంగా శ్రీ సత్యసాయి జిల్లా పాటు ఈ డివిజన్ 2022 ఏప్రిల్ 4న ఏర్పడింది.
రెవెన్యూ డివిజను లోని మండలాల
ఈ రెవెన్యూ డివిజను ఆరు మండలాలు ఉన్నాయి.
మూలాలు
వర్గం:శ్రీ సత్యసాయి జిల్లా రెవెన్యూ డివిజన్లు
ఏ.వి.యం. ప్రొడక్షన్స్
thumb|right|ఏ.వి.యం.సంస్థ లోగో. ఏ.వి.యం.ప్రొడక్షన్స్ (A.V.M.Productions) దక్షిణ భారతీయ సినీ నిర్మాణ సంస్థ. దీనికి అధిపతి ఎ.వి.మొయ్యప్పన్ చెట్టి. 1907 జూలైలో జన్మించిన ఎ.వి.మొయ్యప్పన్ 1938లో ‘అల్లి అర్జున్’తో కలిసి ప్రయత్నాలు మొదలుపెట్టి 1940లో ప్రగతి స్టూడియోస్ ఆరంభించాడు. 1945 నవంబర్ 14న శాంథోంలో ఎ.వి.యం. స్టూడియో ప్రారంభించి తరువాత వడపళనికి మార్చాడు. 1950లో ‘జీవితం’ చిత్రం మొదలు తెలుగు, తమిళ, కన్నడ, హిందీ భాషల్లో వందకిపైగా సినిమాలను ఈ సంస్థ నిర్మించింది. వీటిలో పలు విజయవంతమైన చిత్రాలు ఉన్నాయి. 1979లో మొయ్యప్పన్ మరణించిన తరువాత అతని కుమారులు శరవణన్, కుమరన్, మురుగన్ బాలసుబ్రహ్మణ్యంలు చిత్ర నిర్మాణం కొనసాగిస్తున్నారు.
బయటి లింకులు
వర్గం:సినీ నిర్మాణ సంస్థలు
బంట్వాల్ వైకుంట బాలిగ
బంట్వాల్ వైకుంట బాలిగ (1895-1968) కొంకణి న్యాయవాది. అతను భారత పాలనా వ్యవస్థ లోను, రాజకీయాలలోనూ చురుకైన పాత్ర పోషించాడు. స్వాతంత్ర్య పోరాటంలో చురుకుగా పాల్గొన్నాడు. మహాత్మా గాంధీతో అనేకసార్లు పనిచేశాడు. స్వాతంత్ర్యం తరువాత అతను ఎమ్మెల్యేగా ఎన్నికయ్యాడు. తరువాత న్యాయ శాఖ మంత్రిగా, మైసూరు రాష్ట్ర శాసనసభ స్పీకరుగపనిచేసాడు. స్పీకరుగా ఉన్నప్పుడే మరణించాడు. స్పీకరుగా అతని పదవీకాలం 1962 మార్చి నుండి 1968 జూన్ వరకు ఉంది. అతను తన చతురత, శాసన వ్యవహారాల పరిజ్ఞానం పార్లమెంటరీ విధానాల పరిజ్ఞానం లకు గాను ప్రసిద్ధుడు స్పీకర్‌గా ఆయన సభా కార్యక్రమాలను నిర్వహించడంలో చాలా కఠినంగా వ్యవహరించేవాడు.
అతను కర్ణాటక లైబ్రరీ అసోసియేషన్ వ్యవస్థాపక అధ్యక్షుడు కూడా.
1957 లో బాలిగ పేరిట వైకుంఠ బాలిగ కాలేజ్ ఆఫ్ లా స్థాపించారు. బంట్వాల్ వైకుంట బాలిగ, న్యాయ శాస్త్రవేత్త, మైసూర్ ప్రభుత్వ న్యాయ మంత్రి.
చినపారుపూడి
"చినపారుపూడి", కృష్ణాజిల్లా, పెదపారుపూడి మండలానికి చెందిన గ్రామం.ఇది మండల కేంద్రమైన పెదపారుపూడి నుండి 6 కి. మీ. దూరం లోను, సమీప పట్టణమైన గుడివాడ నుండి 11 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 373 ఇళ్లతో, 1209 జనాభాతో 325 హెక్టార్లలో విస్తరించి ఉంది. గ్రామంలో మగవారి సంఖ్య 606, ఆడవారి సంఖ్య 603. షెడ్యూల్డ్ కులాల సంఖ్య 110 కాగా షెడ్యూల్డ్ తెగల సంఖ్య 28. గ్రామం యొక్క జనగణన లొకేషన్ కోడ్ 589477 .పిన్ కోడ్: 521148.
క్షణ ముక్తీశ్వర స్వామి దేవాలయం
క్షణ ముక్తీశ్వర స్వామి దేవాలయం తూర్పుగోదావరి జిల్లా ముక్తేశ్వరంలో ఈ దేవాలయం ఉంది.
చినపారుపూడి
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
గ్రామ భౌగోళికం
సముద్రమట్టానికి 11 మీ.ఎత్తులో ఉంది
క్షణ ముక్తీశ్వర స్వామి దేవాలయం
స్ధల పురాణం
గౌతమీ నదీ తీర అత్యంత పురాతనమై దేవాలయం.రావణ వధ తర్వాత ఆ బ్రహ్మ హత్యా పాపం పోగొట్టుకోవటానికి శ్రీ రాముడు ఎన్నో చోట్ల శివలింగ ప్రతిష్ఠ చేశాడు .ఒక సారి ఈ ముక్తేశ్వరం మీదుగా పుష్పక విమానంలో వెడుతుంటే ఇక్కడికి రాగానే విమానం ఆగి పోయింది .అక్కడ దిగి నడుచు కుంటూ వెళ్లితే అక్కడ పెద్ద పుట్ట కనిపించింది దానిలో ఒక దివ్య జ్యోతిర్లింగం మిరు మిట్లు గొలిపే కాంతితో దర్శన మిచ్చింది .దానికి దగ్గరలో’’ శ్రమణి ‘’అనే తాపసి ధ్యానంలో కనిపించింది .రాముడు ఆమెను సమీపించగానే ఆమె కళ్ళు తెరిచి పురుషోత్తముడైన శ్రీ రామ దర్శనం చేత తనకు శాప విమోచనమైఁదని తెలిపింది .పుట్టలోని జ్యోతిర్లింగం వద్ద రాముడు పంచాక్షరి జపించాడు .వెంటనే పరమేశ్వరుడు దానినుండి ప్రత్యక్షమయ్యాడు .తాపసి శ్రమణి శివ దర్శనంతో జ్యోతిర్లింగంలో ఐక్యమై పోయింది. శ్రీ రాముని కోర్కపై శివుడు ఇక్కడ జ్యోతిర్లింగంగా వెలిశాడు .ఒక్కక్షణ దర్శన భాగ్యం వలన శ్రమణికి మోక్షమిచ్చిన జ్యోతిర్లింగం కనుక అది క్షణ ముక్తేశ్వర క్షేత్రమయింది .శ్రీరాముడు ఈ లింగ ప్రతిష్ఠ చేసి బ్రహ్మ హత్యా పాతకం నుండి విముక్తడయ్యాడు .కనుక ఆలయం త్రేతా యుగానికి చెందినది .సప్తమహర్షులు ఇక్కడ కొచ్చి స్వామిని అర్చించారు .క్షేత్రపాలకుడు కేశవ స్వామి .శ్రావణ ఆశ్వయుజ కార్తీక మాసాలలో, శివరాత్రికి విశేషంగా పూజలు అభిషేకాలు ఉత్సవాలు జరుగుతాయి.
రవాణా సౌకర్యం
రవాణా సదుపాయం ఉంది.ముక్తేశ్వర ఆలయం అమలాపురం నుండి 10కిలోమీటర్ల, కాకినాడకు 60కిలోమీటర్ల దూరంలో ఉంది.
చినపారుపూడి
సమీప మండలాలు
గుడివాడ, నందివాడ, వుయ్యూరు, పామర్రు
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి పెదపారుపూడిలోను, మాధ్యమిక పాఠశాల ఎలమర్రులోనూ ఉన్నాయి. సమీప జూనియర్ కళాశాల పెదపారుపూడిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు గుడివాడలోనూ ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గుడివాడలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
క్షణ ముక్తీశ్వర స్వామి దేవాలయం
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
చినపారుపూడి
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చినపారుపూడిలో భూ వినియోగం కింది విధంగా ఉంది:
నీటిపారుదల సౌకర్యాలు
చినపారుపూడిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, మినుము
గ్రామంలో మౌలిక వసతులు
ఈ గ్రామంలో గడచిన రెండు సంవత్సరాలలో, చేపట్టిన పలు మౌలికవసతులు:- [2] ఈ గ్రామంలోని ఉమ స్పిన్ టెక్స్ (నూలు మిల్లు) కంపెనీ వారు, తమ కంపెనీలోని ఆర్.వో.ప్లాంటు ద్వారా, గ్రామస్తులకు 24 గంటలూ, మొత్తం ఆరువేల లీటర్ల శుద్ధిచేసిన త్రాగునీరు ఉచితంగా అందించుచున్నారు. [3]
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1363. ఇందులో పురుషుల సంఖ్య 691, స్త్రీల సంఖ్య 672, గ్రామంలో నివాసగృహాలు 359 ఉన్నాయి.
వెలుపలి లంకెలు
[2] ఈనాడు అమరావతి; 2015, ఆగస్టు-17; 23వపేజీ. [3] ఈనాడు అమరావతి; 2015, సెప్టెంబరు-21; 25వపేజీ.
వర్గం:ఆంధ్రప్రదేశ్ సీఆర్‌డీఏ గ్రామాలు
సుప్రియా పఠారే
సుప్రియా పఠారే, మరాఠీ నాటకరంగ, టివి, సినిమా నటి.
జననం
సుప్రియా పఠారే 1972, ఏప్రిల్ 8న మహారాష్ట్ర, ముంబై నగరంలోని శాండ్‌హర్స్ట్ రోడ్‌లోని ఉమర్‌ఖాడిలో జన్మించింది.
వ్యక్తిగత జీవితం
పఠారేకు వివాహమై ఇద్దరు పిల్లలు (ఒక అబ్బాయి, ఒక అమ్మాయి) ఉన్నారు. వారంతా థానేలో స్థిరపడ్డారు.
నటనారంగం
పాఠశాల చదువునుండే నాటకాలలో చురుకుగా పాల్గొన్నది. 7వ తరగతిలో ఉన్నప్పుడు స్క్రిప్ట్ కూడా రాసింది. డార్లింగ్, డార్లింగ్‌ అనే మరాఠీ నాటకంతో ఆమె తన నటనావృత్తిని ప్రారంభించింది. పదహారు సంవత్సరాలపాటు అనేక నాటకాలలో నటించింది. కామెడీ రియాలిటీ షో ఫు బాయి ఫూలో నటించడం ద్వారా సుప్రియ కమెడియన్‌గా కూడా తన ప్రతిభను చాటుకుంది. స్టాండప్ యాక్టర్‌గా నటించింది. తరువాత హోనర్ సన్ మే హ్య ఘర్చీ అనే మరాఠీ సీరియల్ లో నటించింది. పుడ్చా పాల్‌ అనే మరాఠీ సీరియల్ లో కాంచన్‌మాలా రందీవే (నెగెటివ్ రోల్) చేసింది. రాజస్థాన్‌లో ఒక సినిమా షూటింగ్‌లో ఉన్న సమయంలో తాను మూడు నెలలపాటు "బందీగా" ఉన్నానని, దివంగత శివసేన అధినేత బాల్ థాకరే జోక్యంతో తాను రక్షించబడ్డానని సుప్రియా పఠారే పేర్కొన్నది.
బయటి లింకులు
వర్గం:1972 జననాలు వర్గం:జీవిస్తున్న ప్రజలు వర్గం:మహారాష్ట్ర మహిళలు వర్గం:మహారాష్ట్ర సినిమా నటీమణులు వర్గం:మరాఠీ సినిమా నటీమణులు వర్గం:మరాఠీ రంగస్థల కళాకారులు
నోనె జిల్లా
నోనె జిల్లా, భారతదేశం లోని మణిపూర్ రాష్ట్ర ఒక కొత్త జిల్లా. తమెంగ్‌లాంగ్ జిల్లా నుండి ఈ జిల్లా ఏర్పడింది. నోనె (లాంగ్‌మై) పట్టణంలో జిల్లా ప్రధాన కార్యాలయం ఉంది.
జనాభా
ఈ జిల్లాలో 100% జనాభా గ్రామీణ ప్రాంతంలోనే నివసిస్తున్నారు. ఈ జిల్లాలో 6568 గృహాలు ఉండగా, ప్రతి కుటుంబంలో సగటున 6 మంది నివసిస్తున్నారు. 2011 భారత జనాభా లెక్కల ప్రకారం, ఈ జిల్లాలో 36,671 మంది జనాభా ఉన్నారు. ఇందులో 18,917 (52%) మంది పురుషులు, 17,754 (48%) మంది స్త్రీలు ఉన్నారు. ఈ మొత్తం జనాభాలో సాధారణ కులానికి చెందినవారు 2,798 (8%) మంది కాగా, షెడ్యూల్ తెగలకు చెందినవారు 33,867 (92%) మంది ఉన్నారు. మొత్తం జనాభాలో 5,638 (15%) మంది 6 సంవత్సరాల కంటే తక్కువ వయస్సు గలవారు ఉన్నారు.
మతం
ఇక్కడి జనాభాలో క్రైస్తవులు 35,019 మంది, హిందువులు 719 మంది, ముస్లింలు 157 మంది, సిక్కులు 13 మంది, బౌద్ధులు 48 మంది, జైనులు 13 మంది, ఇతరులు 702 మంది ఉన్నారు.
ఉప విభాగాలు
నేనె జిల్లాలో 4 ఉప విభాగాలు ఉన్నాయి.
తెగలు, భాషలు
ఇక్కడ రోంగ్మీ నాగ, ఇన్పుయ్ నాగ తెగలకు చెందిన వారు ఉన్నారు. ఇక్కడి ప్రజలు ఎక్కువగా రోంగ్మీ భాష మాట్లాడుతారు. ఇన్పు, చిరు, గాంగ్టే, థాడో వంటి మిగతా భాషలు కూడా మాట్లాడుతారు.
ఏలూరు రెవెన్యూ డివిజను
ఏలూరు రెవెన్యూ డివిజను, పశ్చిమ గోదావరిజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 13 మండలాలు ఉన్నాయి. ఏలూరు నగరంలో ఈ విభాగం ప్రధాన కార్యాలయం ఉంది.
చరిత్ర
దీని పరిపాలన పరిధిలో 16 మండలాలు ఉండేవి.ఈ మండలాలు 1985 మే 25న డివిజన్‌లో భాగమయ్యాయి. 2022 ఆంధ్రప్రదేశ్ జిల్లాల పునర్వ్యవస్థీకరణ తరువాత 13 మండలాలన్నాయి.
వెలుపలి లంకెలు
వర్గం:ఏలూరు జిల్లా రెవెన్యూ డివిజన్లు
పెనుకొండ రెవెన్యూ డివిజను
పెనుకొండ రెవెన్యూ డివిజను, ఆంధ్రప్రదేశ్ రాష్ట్రంలోని శ్రీ సత్యసాయి జిల్లా లోని పరిపాలనా విభాగం. జిల్లాలోని 4 రెవెన్యూ డివిజన్లలో ఇది ఒకటి. ఈ రెవెన్యూ డివిజన్ పరిధిలో 11 మండలాలు ఉన్నాయి. డివిజనల్ పరిపాలనా కార్యాలయం పెనుకొండలో ఉంది.
రెవెన్యూ డివిజను లోని మండలాలు
పెనుకొండ రెవెన్యూ డివిజన్ పరిధిలో 11 మండలాలు ఉన్నాయి.
మద్దాల గిరి
మద్దాలి గిరిధర్ రావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో గుంటూరు పశ్చిమ నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
మద్దాల గిరి తెలుగుదేశం పార్టీ ద్వారా రాజకీయాల్లోకి వచ్చి 2014లో జరిగిన అసెంబ్లీ ఎన్నికల్లో గుంటూరు తూర్పు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి షేక్ మొహమ్మద్ ముస్తఫా చేతిలో 3151 ఓట్లతో ఓడిపోయాడు. ఆయన 2019లో జరిగిన అసెంబ్లీ ఎన్నికల్లో గుంటూరు పశ్చిమ నియోజవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి చంద్రగిరి ఏసురత్నం పై 4289 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన డిసెంబర్ 2019లో టీడీపీ పార్టీకి రాజీనామా చేసి వైఎస్సార్ కాంగ్రెస్ పార్టీకి మద్దతు తెలిపాడు. మద్దాలి గిరి 24 జనవరి 2020న గుంటూరు మిర్చి యార్డు గౌరవ అధ్యక్షుడిగా నియమితుడయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2019) వర్గం:గుంటూరు జిల్లా నుండి ఎన్నికైన శాసన సభ్యులు వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లా వ్యక్తులు
నిట్టల శ్రీరామమూర్తి
నిట్టల శ్రీరామమూర్తి రంగస్థల, సినీ, టీవి నటుడు. 2014లో తెలుగు విశ్వవిద్యాలయం నుండి ఉత్తమ నటుడిగా కీర్తి పురస్కారం అందుకున్నాడు.
ఉద్యోగం
1967లో ఆర్.టి.సి.లో జూనియర్ అసిస్టెంట్ ఉద్యోగంలో చేరాడు.
ఆలంపూర్ జోగులాంబ దేవాలయం
జోగులాంబ దేవాలయం, తెలంగాణ రాష్ట్రం, జోగులాంబ జిల్లాలోని అలంపూర్‌లో ఉన్న దేవి ఆలయం. శక్తి రూపమైన జోగులాంబ దేవికి అంకితం చేయబడిన హిందూ దేవాలయమిది. పద్దెనిమిది (అష్టాదశ) మహా శక్తి పీఠాల లో ఒకటైన ఈ దేవాలయం, తుంగభద్ర నది ఒడ్డున కృష్ణా నదిలో సంగమించే ప్రదేశానికి సమీపంలో ఉంది. ఆలంపూర్ లో ఏడవ-ఎనిమిదవ శతాబ్దాలలో బాదామి చాళుక్యులచే నిర్మించబడి శివునికి అంకితం చేయబడిన తొమ్మిది శివాలయాల సమూహమైన నవబ్రహ్మ దేవాలయాల సముదాయంలోనే ఈ జోగులాంబ దేవాలయం ఉంది.